Laporan Penilaian Keenam IPCC

Laporan Penilaian Keenam (AR6) Panel Antara Kerajaan tentang Perubahan Iklim (IPCC) Pertubuhan Bangsa-bangsa Bersatu (PBB) merupakan siri keenam laporan-laporan yang menilai maklumat saintifik, teknikal dan sosioekonomi berkenaan perubahan iklim. Tiga kumpulan kerja (Working Group) menilai:

 Asas Sains Fizikal Perubahan Iklim 
 Impak, Adaptasi dan Mudahnya Terdedah 
 Pengurangan Perubahan Iklim 

yang pertama daripada tiga kumpulan kerja (WG) ini diterbitkan pada 09 Ogos 2021, yang kedua pada 28 Februari 2022, dan yang ketiga dirancang pada bulan April 2022; laporan sintesis akhir dijadualkan selesai pada bulan September 2022.

Sejumlah 234 ahli sains dari 66 buah negara menyumbang kepada laporan kumpulan pertama daripada tiga WG. Kumpulan kerja 1 (WG I) menerbitkan Asas Sains Fizikal Perubahan Iklim. Para penulis laporan mencipta lebih daripada 14 ribu kertas saintifik untuk menghasilkan laporan berhalaman 3,949, yang kemudiannya diluluskan oleh 195 kerajaan dan pemerintah. Dokumen Ringkasan Pengubal Dasar (SPM) telah digubal oleh ahli sains dan dipersetujui untuk digariskan oleh 195 kerajaan dan pemerintah di IPCC selama lima hari menjelang 6 Ogos 2021.

Menurut laporan tersebut, pemanasan 1.5°C atau 2°C mungkin boleh dielakkan jika pemotongan terhadap pelepasan gas rumah hijau dibuat dengan besar-besaran dan segera. Pada halaman hadapan, The Guardian menggambarkan laporan itu sebagai "amaran yang paling ketara" terhadap "perubahan iklim utama yang tidak dapat dielakkan dan dipulihkan", suatu tema yang terpapar pada banyak akhbar serta para pemimpin siasah dan aktivis di seluruh dunia.

Struktur
Laporan penilaian keenam terdiri daripada laporan-laporan oleh tiga kumpulan kerja (WG I, II dan III) dan laporan sintesis yang menyimpulkan penilaian pada akhir tahun 2022. Semasa sesi ke-43 yang berlangsung pada April 2016 di Nairobi, Kenya, topik-topik untuk Laporan Khas (3) dan Laporan Pengkaedahan (1) dalam kitaran penilaian AR6 telah diputuskan.

Turutan tarikh pelancaran, sebenar dan dirancang:
Laporan Khas mengenai Pemanasan Global 1.5 °C pada Oktober 2018
Penyempurnaan 2019 Garis Panduan IPCC 2006 bagi Inventori Gas Rumah Hijau Kebangsaan pada 2019
Laporan Khas mengenai Pemanasan Iklim dan Tanah (SRCCL) pada Ogos 2019
Laporan Khas mengenai Lautan dan Kriosfera dalam Mengubah Iklim (SROCC) pada September 2019
Asas Sains Fizikal Perubahan Iklim pada Ogos 2021 (sumbangan WG I)
"Impak, penyesuaian dan kerentanan" pada Februari 2022 (sumbangan WG II)
"Mitigasi perubahan iklim" pada Mac 2022 (sumbangan WG III)
Laporan Sintesis pada Oktober 2022

Rujukan

 Pautan luar 
  Laman sesawang IPCC
  https://www.ipcc.ch/report/sixth-assessment-report-working-group-i/
  https://www.ipcc.ch/report/sixth-assessment-report-working-group-ii/

Kategori:Perubahan iklim